Posted by Paul Joubert on Wednesday, August 26, 2015 Under: Afrikaans: Taal
Dit kon eintlik nie anders nie. Hy het die ekonomiese aanbod van drie albumportrette vir een gulde op hulle gemik. Die onderwerp van hierdie foto's was dikwels 'n klomp steierende, blink gedrinkte studente wat hom laatnag of selfs vroegoggend opgeklop het om 'n rekord van 'n prettige aand se gefuif te maak. Die kiekies is natuurlik redelik haastig gemaak, want die ou man het nie van die studentepret gehou nie en wou terug bed toe.
Hy het ook sy rug op die groep gedraai terwyl hy die tydopname bereken het. Dit het gemaak dat 'n student miskien 50 van die 100 tellings sy kop op een se skouer en dan die laaste 50 op die ander se skouer laat rus het sodat die foto gewys het dat hy twee koppe het. Maar hy was 'n geduldige sakeman en het selfs eenkeer toegelaat dat studente vir 'n kiekie op die dak van sy ateljee klim.
Kiek se van is nie net in die eponiem kiekie verewig nie. 'n Monument vir hom is in 1990 opgerig, 'n straat in Amsterdam is in 2004 na hom genoem en so ook asteroïed 17521 in 1993.
Next post: Hendrik Stephanus...
Previous post: Ostraseer
Tags: afrikaanse eponieme die aap in jou koffie anton f. prinsloo kiekie foto israël david kiek